b'\n_START_ARTICLE_\nR\xc3\xb8nvik skole\n_START_SECTION_\nInndeling\n_START_PARAGRAPH_\nR\xc3\xb8nvik skole er delt inn fem baser, der hver base har eget l\xc3\xa6rerv\xc3\xa6relser, eget kj\xc3\xb8kkentilbud, eget samlingsrom, som et auditorium, og en egen administrasjon. Denne inndelingen ble laget for \xc3\xa5 forbedre skolen, da en tidligere fellesadministrasjon ikke var nok. Skolens administrasjon finnes fortsatt, og har ansvar for renhold, n\xc3\xb8dvendig kontorpersonalet, og for skoleg\xc3\xa5rden, gymsalen og andre felles fasiliteter. Baseadministrasjonene derimot har ansvar for egen bases \xc3\xb8konomi, l\xc3\xa6ringsplan, l\xc3\xa6reb\xc3\xb8ker og sikkerheten for elevene. L\xc3\xa6rerne p\xc3\xa5 de ulike basene er med i basens administrasjon, men de har ogs\xc3\xa5 eget kontorpersonalet. P\xc3\xa5 hver base er det ogs\xc3\xa5 to eller tre assistenter._NEWLINE_Sm\xc3\xa5trinnet har to baser, Base A og Base B, der Base A er for 1.- og 2.-trinn, mens Base B er for 3.- og 4.-trinn. P\xc3\xa5 mellomtrinnet er inndelingen litt annerledes. Der g\xc3\xa5r den ene klassen til Base C og den andre klassen til Base D, og s\xc3\xa5nn finnes det to baser med hver sin 5.-, 6.- og 7-klasse. Ungdomstrinnet er p\xc3\xa5 mange m\xc3\xa5ter ikke en base p\xc3\xa5 samme m\xc3\xa5te som de andre basene. De har to administrasjoner, \xc3\xa9n for 8.- og 9.-trinn og en for 10.-trinn. Felleslokalene deres deles ogs\xc3\xa5 med resten av skolen, som Storstua, som er Base Ungdoms, men ogs\xc3\xa5 hele skolens, auditorium. De har heller ingen eget kj\xc3\xb8kkentilbud, men benytter seg av skolekj\xc3\xb8kkenet, som deles med mellomtrinnet, og iblant sm\xc3\xa5trinnet.\n_START_SECTION_\nOppussingen i 2006-2007\n_START_PARAGRAPH_\nR\xc3\xb8nvik skole ble utbygget i perioden 2006 til 2007. Dette skjedde da Kirkhaugen ungdomsskole ble lagt ned grunnet plassmangel og d\xc3\xa5rlige forhold, p\xc3\xa5 grunn av \xc3\xb8kende bebyggelse, spesielt i bydelene L\xc3\xb8psmarka og Skivika, som da ikke hadde egen ungdomsskole. Det var store diskusjoner om tidligere nedlagte Bod\xc3\xb8 l\xc3\xa6rerh\xc3\xb8gskoles lokaler skulle bli tatt i bruk, men kommunen endte med \xc3\xa5 selge alt utenom gymnastikkbygget til et privat firma. Datidens gymnastikkhall ble pusset opp og det ble laget en storstue og nytt skolebibliotek. Biblioteket er n\xc3\xa5 flyttet igjen til fordel for et nytt PC-rom i 1. etasje og et grupperom i 2. etasje. P\xc3\xa5 s\xc3\xb8rsiden av hovedbygget ble det bygget et tilbygg med to tiln\xc3\xa6rmet identiske etasjer, hver med tre klasserom, tre grupperom, ett samlingsrom, et l\xc3\xa6rerv\xc3\xa6relse og et minibibliotek. Byggene er kun koblet ilag av en glassgang, som ogs\xc3\xa5 er ny hovedinngang.\n_START_SECTION_\nFasiliteter\n_START_PARAGRAPH_\nR\xc3\xb8nvik skole har eget bygg for gymnastikk som er det tidligere gymnastikkbygget til l\xc3\xa6rerskolen. Det er 4 garderober, to for hver kj\xc3\xb8nn. I tillegg finnes det to l\xc3\xa6rergarderober. I det samme bygget finnes det ogs\xc3\xa5 en gammel sv\xc3\xb8mmehall som ikke lenger er i virksomhet.'